open-index/open-wikipedia-markdown huggingface dataset:
S'at ven in meint

**S'at ven in meint** (in lombard: *S'te vegna in ment*) a l'è on album del cantant italian Pierangelo Bertoli, sortii foeura in del 1978. L'è cantaa tutt in emilian, in de la soa variant modenesa.
## Lista di canzon
#*El procesiaun* - 2:50
#*L'Erminia teimp adree* - 3:08
#*Otelmo e la Viseinsa*- 2:02
#*Alete e al ragasol* - 2:38
#*Auguri Caterina* - 3:38
#*Un'inseni* - 2:58
#*L'ot ed setember* - 3:17
#*Marisa* - 3:09
#*Iachem* - 3:46
#*Daulf* - 2:54
#*Victori e un pera ed breegh* - 3:11
#*Roca Blues* - 3:27
Pierangelo Bertoli

El **Pierangelo Bertoli** (Sassuolo, 5 de november del 1942 - Modena, 7 de ottober del 2002) a l'è staa on cantant italian.
L'ha scominciaa a sonà e cantà al principi di Agn Settanta, e l'è diventaa ben prest vun di figur pussee important de la canzon d'autor italiana, cont i sò test impegnaa e ligaa a la soa terra in manera sincera (e despess con canzon cantaa in de la soa lengua, l'emilian).
## Discografia
* 1974 - *[[Rosso colore dell'amore]]* 
* 1975 - *[[Roca Blues]]*
* 1976 - *[[Eppure soffia]]* 
* 1977 - *[[Il centro del fiume]]* 
* 1978 - *[[S'at ven in meint]]*
* 1979 - *[[A muso duro]]*
* 1980 - *[[Certi momenti]]*
* 1981 - *[[Album (Pierangelo Bertoli)|Album]]*
* 1983 - *[[Frammenti (album)|Frammenti]]*
* 1984 - *[[Dalla finestra]]*
* 1985 - *[[Petra (album)|Petra]]*
* 1987 - *[[Canzone d'autore]]*
* 1988 - *[[Tra me e me]]*
* 1989 - *[[Sedia elettrica]]*
* 1990 - *[[Oracoli]]*
* 1992 - *[[Italia d'oro]]*
* 1993 - *[[Gli anni miei]]*
* 1995 - *[[Una voce tra due fuochi]]*
* 1997 - *[[Angoli di vita]]*
* 2002 - *[[301 guerre fa]]*
Mussacà

La **mussacà** (in gregh: μουσακάς) o **moussakà** a l'è on piatt tipigh de la cusina grega, balcanega e medi-orientala simil a la parmigiana de obersgin sicilianna (pussee de quella napoletanna, caratterizzada da mozzarela e sugh de tomates). La version grega de la mussacà a l'è la pussee famosa. 
A l'è, de fatt, on sformaa a baa de obersgin e, in di region arent a la Turchia cont carna triada, da coeus in forno, guarnii cont ona bondanta quattadura de basciamell gratinada (questa a l'è comè on'internazionalizzazion del piatt tipigh perchè la basciamell a l'è ona salza de invenzion francesa). A gh'hinn di alter variant basaa su zucchett, pomm de terra e alter verdur, aromatizzaa cont i spezzi che se voeur, comè per esempi l'anee.

I origen del piatt a hinn minga inscì ciar, anca se se sa che 'l nomm gregh *mousakàs* el riva dal turch *musakka* che, a sò voeulta, el gh'ha radis in di lengov araba e persiana.

## Nòt e alter progett
Hygiea (corp celest)

**Hygiea** (catalogàt uficialmènt come **(10) Hygiea**) l'è 'n asteròide de la Fasa Principala. L'è stat scuprìt ai 12 de bril del 1849 de l'astrònomo italià Annibale De Gasparis a l'oservatóre de Capodimonte, a Nàpoli. El sò nòm el fà riferimènt a l'omònima divinità gréca.
L'è sitüàt a 'na distànsa média del Sul de 3,139 UA, ma per vìa de l'ecentricità (0,1153) de la sò òrbita el pöl rià 'nfìna a 3,501 UA o vizinàs 'nfìna a 2,778 UA. L'inclinasiù orbitàla l'è de 3,841° e 'l ghe mèt 2032 dé de la tèra per fà 'n gir complét töt entùren al Sul.

## Riferimèncc
951 Gaspra

**951 Gaspra** l'è 'n asteroide de la fàsa principàla che g'ha 'n diametro medio de presapóch  12,2 km. L'è stat scuprìt endel 1916, e 'l prezènta 'n orbita che g'ha 'n semiàs magiùr de 2,2094488 UA e 'n eccentricità de 0,1740047, inclinàda de 4,10252° en rapórt al pià de l'eclìtica.

En rizù dei sò paràmetri orbitài, l'è cunsideràt en mèmber de la famìa de asteroidi ciamàda "Flora".

Ai 29 de utùer del 1991 l'è stat vizitàt e oservàt de la sónda Galileo endel sò vias vers el pianéta Giove.

El sò nòm el se referés a 'na località de mar sitüàda a sud de la Crimea, endoche g'ha abitàt per divèrsi agn el scritùr ruso Lev Tolstoj.

## Bibliugrafìa
* 

## Riferimèncc
Metropolitana de Napoli

La **metropolitana de Napoli** a l'è componnuda de duu lign integraa in ona pussee granda ampia red de servizzi su ferr che a gh'hann origen e caratteristigh divers.

La metropolitana a l'è componnuda de duu lign urban, la linia 1, de tipo pesant, e la linia 6, ona metropolitana lingera sotterranea pensada al principi comè ona "linia de tram rapida", tutt e duu gestii da l*'[[ANM (Napoli)|ANM]]* societaa del comun de Napoli.

La linia 1, oltra a vess inter-connettuda a trii funicolar cittadin (Chiaia, Centrala e Montesanto), a l'è integrada grazzi a di noeud de inter-scambi cont la linia 2 gestida da Trenitalia, cont la red de la Circumvesuviana e cont la linia Napoli-Giugliano-Aversa, in coo a la societaa regionala Ente Autonomo Volturno. La gestion di vari perfil tariffari a l'è affidada al consorzi UnicoCampania.

## Red
La red metropolitana de Napoli a l'è componnuda de duu lign:

## Nòt e alter progett



## Ligamm de foeura
*  
*  
*  
*  
*
Playmobil

I **Playmobil** hinn di gioeugh inventaa de la Brandstätter Group in Germania.

I personagg de la Playmobil hinn volt 7.5 cm e gh'è anca on fracch de accessori 'me di cà, di caserm, di ospedai, di benn e anca di nimai.

## Storia
I Playmobil hinn staa inventaa del todesch Hans Beck, ciamaa **el pà di Playmobil**. El Beck l'era on marengon, e anca on modellista di aeroplanitt.

El Beck l'ha desviluppaa i Playmobil del 1971 al 1974. I sò recerch voreven desvilupà on gioeugh mia tropp compless, ma nanca senza divertiment, e assee movibil, perchè 'l pensava che se on gioegh l'è tropp dur el stanca i fioeu.

In del Blocch Oriental varij compagnij, degià che podeven minga importà l'original, han faa i sò cobbi del gioeugh: Assee notabel a l'è l'Igráček, desviluppaa in Cecoslovacchia de 'n amis del Beck.

## Riferiment
*Playmobil - Storia
Metropolitana de Roma

La **metropolitana di Romma** a l'è ona red de strapòrt rapid che la serviss la cittaa de Romma.

A l'è compònnuda de trii lign, identificaa cont letter e color divers, per ona longhezza totala de 60&nbsp;km. La prima, la linia B (de color bloeu), a l'è stada inaugurada in del 1955; la segonda, la linia A (color oransg) in del 1980; la terza, la linia C (color verd), in del 2014. La gh'ha 74 stazion, 59 di quaj sotta-terra. A hinn dree a vess faa-sù ona quaj banda de la linia C, che, se pensa, la sarà finida e dervida tota in del 2021, e a gh'hinn di progett de slongament di band gemò esistent de la linia A e de la linia B.

Dal primm de sgenee 2010 la red a l'è gestida, insemma ai strapòrt de superficia, da l*[[ATAC]]*.

## Red
La red metropolitana a l'è componnuda de trii lign:

## Segnalament
### Linia A
La linia A la dopera on sistema de segnalament cont protezion e supervision automatega di treni, cont el blocch automategh a corrent codifegaa per la ripetizion in gabina. El segnalament, oltra a protegg i sezion, l'è anca doperaa per dà al macchinista la velocità massima de la sezion.

### Linia B

Finna al 1990 la linia B l'ha doperaa on segnalament domà per la libertà de la via, de ispirazion ferroviaria, che 'l segnalava al treno domà la libertà de la sezion, la posizion di scambi per i stazion de diramazion e la ciamada in stazion.

Dal 1990 a l'è doperaa on sistema noeuv, compagn de quell de la metropolitana milanesa e de la linia A, che 'l segnala anca la velocità massima de tegnì, che la va da 0 a 80 km/h passand per 15, 30, 50 e 65 km/h.

### Linia C
La linia C l'è automatega e la dopèra on sistema a radiofrequenza per comunicà costantement cont i treni e informài in su la velocità de tegnì e la libertà de la via. El sistema de rilevament a l'è 'n evoluzion del blocch automategh a corrent codifegaa che 'l permettaria ona frequenza de 90 segond.

## Nòt e alter progett



## Bibliografia
*IL DISTANZIAMENTO DEI TRENI E LA REGOLAZIONE DEL TRAFFICO SULLA LINEA A DELLA FERROVIA METROPOLITANA DI ROMA
*Il vecchio segnalamento della metropolitana di Roma
*Il segnalamento della metropolitana di Roma
*LA NUOVA STAZIONE DI SAN GIOVANNI DELLA LINEA C DI ROMA 

## Vos corelaa
*Servizi ferroviari suburban de Roma

## Ligamm de foeura
* 
*
Metropolitana de Catania

La **metropolitana de Catania** a l'è 'l sistema de strapòrt rapid de la cittaa de Catania, gestii da la societaa *[[Ferrovia Circumetnea]]*.

La banda in servizzi, al 2017, a l'è longa 8,8&nbsp;chilòmetri e la corr, per on tòcch, dedent d'ona galeria sotterrania cont binari doppi, e per on alter tòcch, in superficia cont on binari unich (adree a la banda urbana de la ferrovia Circumetnea).
A hinn dree a costruì di slongament sia in direzion sud, vers l'aeroport de Fontanarossa, sia in direzion nord-ovest, vers Paternò.

El percors a l'è: Nesima - San Nullo - Cibali - Milo - Borgo - Giuffrida - Italia - Galatea - Porto - Giovanni XXIII - Stesicoro .

## Red
La red metropolitana de Catania a l'è componnuda domà de ona linia:

## Caratteristigh tecnigh
### Scartament
El scartament di binari a l'è de 1435 millimeter, che a l'è l'inscì ciamà "scartament normal".

## Nòt e alter progett



## Ligamm de foeura
*  
*  
*
Gigant gassos

Un **gigant gassos** l’è on pianetta gigant minga compognuu per la pupart de preja o olter materiaj soled, ma de flued, siben che quist pianetta chì pœuden avèggh anca lor on nucli roccios o metallegh. Se pensa che l’esistenza de on nucli la sia necessaria al moment de la formazion del pianetta, ma la part pusse granda de la soa massa l’è sotta forma de gas, o gas comprimuu al statt liqued.

A differenza di pianetta roccios, i gigant gassos gh’hann minga de superficia ben definida. Concett coma dimension, area superfizial, volumm, temperadura superfizial o densitaa superfizial pœuden referìss al stratt pussee esterna del defœu’, per esempi vist de la Terra.

Ind el sistemma solar gh’è quatter gigant gassos: Giœu, Saturna, Uran e Nettun. Quist quatter pianetta vegnen anca ciamaa “pianetta giovian” o “pianetta esterna”.

Uran e Nettun hinn staa consideraa di studios coma ona sotta-class despartida de pianetta gigant, ciamada “gigant gelaa”, o “pianetta uranian”, perchè la soa struttura l’è per la pupart fada de giazz, preja e gas. I se differenzien de Giœu e Saturna per via de la proporzion de idrogen e eli che l’è pussee bassa, prenzipalment per via de la distanza del Sô che l’è on bell poo pussee granda.
Io so che un giorno

**Io so che un giorno** l'è staa el primm LP del cantant milanes Ivan Della Mea, vegnuu foeura in del 1966.
El gh'ha dent on bell poo de canzon in lombard (sett su noeuv).
## Lista di canzon
#*Io so che un giorno* - 6:32
#*Mì soo nò el perchè* - 3:31
#*Quand riva el cald* - 3:35
#*A quell omm* - 3:24
#*Sent on poo, Gioann, te se ricordet* - 2:59
#*Te se ricordet, Gioann, de mè fradell* - 3:07
#*El diluvi* - 3:23
#*Cosa voglion dire gli occhi tristi* - 3:06
#*Mangia el carbon e l'ultim fiaa* - 6:22
Centauro (corp celest)

I **centauri** i è corp celèst, catalogàcc come planetoidi giasàcc, en sostànsa come dei asteròidi, che se tróa 'ntra le 9 e le 30 UA, e che òrbita endela regiù che se tróa 'ntra Giove e Netuno. 

I centauri i descrìf mìa dele òrbite stàbii e i pöl fenéser per véser sbatìcc fò del sistéma solàr en conseguènsa de l'interferènsa gravitasiunàla coi giganti gasùs. I stöde che gh'è stat fat sö le sò traietòrie i mostra che i centauri i costetöés 'na cundisiù orbitàla intermédia per i corp celescc che vé de la fàsa de Edgeworth-Kuiper che i è dré per trasfurmàs en cométe gioviàne de perìot cürt. 

El piö grant de chèsti ogècc che se conós l'è ciamàt Cariclo e 'l g'ha 'n diametro de presapóch 250 km. El prim a éser stat scuprìt envéce l'è ciamàt Chirone e l'è stat clasificàt come cometa (95P) perchè 'l se compórta compagn de chèste quan che le ghe và derènt al Sul.

## Riferimèncc
Ornella Vanoni (1961)

**Ornella Vanoni** a l'è 'l primm album de la cantanta italiana Ornella Vanoni, e l'è vegnuu foeura in del 1961.
El gh'ha dent canzon in lombard (*[[Sentii come la vosa la sirena]]*, del Dario Fo, e *[[Ma mi|Ma mì]]*, del Giorgio Strehler), destinaa a vess tra quei pussee conossuu del repertori de la canzon milanesa. Inoltra a gh'è di olter canzon del repertori "de la mala" e ona quai canzon scrivuda del Gino Paoli, che alora l'era el moros de la Vanoni.
## Lista di canzon
### Lato A
#*Hanno ammazzato il Mario* - 2:37 (Fo/Carpi) 
#*Le mantellate* - 3:45 (Strehler/Carpi)
#*Sentii come la vosa la sirena* - 3:10 (Fo/Carpi)
#*Canto dei carcerati calabresi* - 2:42 (Anonem/Negri)
#*La zolfara* - 2:53 (Straniero/Amodei)
#*[[Ma mì]]* - 3:51 (Strehler/Carpi)
### Lato B
#*Senza fine* - 3:05 (Gino Paoli)
#*Cercami* - 4:18 (Simoni/Polito)
#*Per te* - 2:06 (Gino Paoli)
#*Me in tutto il mondo* - 2:17 (Gino Paoli)
#*Un jour tu verras* - 2:53 (Poletto/Gili/Van Parys)
#*Un grido* - 2:39 (Calibi/Carpi)
Spanking

El **spanking** l'è on gioeugh erotegh indova che 'l se scuratta el compagn.

## Storia
In d'on fracch de coltur l'è normal per el resgiô scurattà la miee e i fioeui, quand che 'l pensa che l'è giust.

Di scen de scurattada a fin storich hinn staa trovaa in di tomb etrusch del secol V a.C.

In di agn 1700-1800 el diventa ona pratega assee cognossuda, soratutt in Inghilterra, tant de vess ciamada *Disciplina Inglesa*. 

On personagg famos che ghe piaseva el spanking l'era el Jean-Jacques Rousseau, che 'l credeva che 'l sò feticism el fuss dovuu ai scurattad che 'l riceveva de la sò tàta.

## Pratega
El spanking pò vess faa a man, o cont di strument. El pussee spantegaa l'è 'l paddle, ossia 'na tavola de legn o pell che la se da in sul cuu.

A hinn santegaa anca di alter frust e righei.
Polizia in Corea del Nord

In Corea del Nord, la sicurezza l'è gestida dal *Ministeri de la Sicurezza del Popol* e dal *Dipartiment de Sicurezza*. Tucc e du hinn di organ del Partii Comunista, che 'l controlla tucc i nivei de la sicurezza nord-coreana.
Pass Cardenal Samoré

El **Pass Cardenal Samoré** (spagnoeu: *Paso Cardenal Samoré*) a l'è on giov de montagna, che 'l collega el Cile (Los Lagos) con l'Argentina (Río Negro).
El se troeuva in di Ande, a 1.305 meter sora el nivell del mar.

## Referenz
March (nomm)

**March** a l'è on nomm de persona lombard masculin.
## Variant
### In di olter lengov
*Cech: *Marek*
*Frances: *Marc*
*Gregh: *Márkos*
*Ingles: *Mark*, var. *Marcus*
*Irlandes: *Markas*
*Italian: *Marco*
*Spagnoeu: *Marcos*
*Todesch: *Markus*
## Origin e spantegament del nomm
El riva del latin *Marcus*, che 'l par che 'l sia ligaa (anca in de la forma veggia *Marticus*) al nomm de Mart, el dio de la guerra. L'era on nomm che l'era ben spantegaa ai temp di Roman, e che l'ha faa nass anca derivaa tant 'me *Marcianus*, *Martius* e *Marcellus*. Del latin l'è passaa anca al gregh, e l'è inscì che anca vun di autor di Vangeli, el giudee March, el ghe l'ha 'vuu. La popolarità del vangelista l'ha permettuu che 'l nomm el gh'avess ona difusion forta anca in de l'Europa cristiana, e donca anca al dì d'incoeu.
## Personagg famos con quell nomm chì
*San March, vangelista
*March Antoni, general roman
*March Tulli Zizeron, orator e politegh roman.
*March de Bressa, architett.
*March Gall, cardinal lombard.

## Varda anca
*Marcell
Luis

**Luis** l'è on nomm de persona lombard masculin.
## Variant in di olter lengov
*Breton: Loeiz
*Catalan: Lluís
*Frances: Louis, Loïc
*Ingles: Louis, var. Lewis
*Italian: Luigi
*Ongares: Lajos
*Spagnoeu: Luis
*Svedes: Love
## Origin e spantegament del nomm
## Varda anca
*Lodovigh
Post de blocch

El **post de blocch**, ciamaa anca cont el nomm ingles de **checkpoint** , l'è on sitt indova che quej che passen a hinn fermaa e controllaa de la polizia o di soldaa in manera obbligatoria. Hinn despess tra el confin di staa, per i controll de la dovana, in del cas se ciamen post de frontera.

## In del mond
### Italia
In Italia el post de blocch l'è doperà domà in di situazion eccezionai, 'me la ricerca de on criminal, e hinn doperaa di band cont i ciod e di conett per fa fermà i vettur. De solit, per i controll occasionai, a hinn doperaa di post de controll.

### Svizzera

## Varda anca
*Post de controll
Monestee de Bagg

El **Monestee** (localment: *Monastee*; **Cascina Monastero** in italian) l'è on vegg monastee de Bagg, incoeu sed di Ghisa e del Consej del Municipi 7. L'è arent a la scoeura elementara "Carla Fracci", in precedenza "Zima-Garibaldi", e l'è in de la via Anselm de Bagg, via che quij de Bagg ciamen "Via de l'Istruzion" perchè gh'è trè scoeur: 'na scoeula primaria, 'n asili e 'n asili di fiolitt che prumma l'era scoeula media.

## Storia
Faa su del Balzarin Pusterla, parent di Viscont, a l'è donaa ai Olivetan intorna ai 1400, che 'l consacren 'me "Monestee de Santa Maria de Bagg". Bagg l'era staa scernuu perchè l'è arent a Milan e protegiuu del Castell de Cusagh, arent a Bagg, oltra che per el bon numer di possediment del Pusterla in la zona. L'è staa onoraa del Balzarin che 'l scerniss de vessegh sotteraa.

In di agn, el Monestee el devegn important e i vilan ghe fan su i sò cà linscì, e ricchissen el sò patrimòni. El deventa donca 'n compless formaa de 'na cort agricola, dò cort saraa, el Monestee, 'na filanda, 'na Gesa e 'na giazzaia.

### La desconsacrazion
In tra el 1773 e 'l 1775 a l'è soppressa e giontada al Monestee de San Vitor: I locai resten sconsacraa e hinn doperaa per l'agricoltura, che resisten finna ai mità del 1900, de che 'l deriva el nomm italian. La pupart di edifizzi a hinn staa demolii intorna al 1960 per permett la costruzion de Piazza Anita Garibaldi e 'l restaver de la cassina.

In del 1964 a l'è recuverada 'me sed de la Zona 18 e gh'hinn staa di mestee de restaver: In del frattemp a l'è faa su el parch de Bagg in la zona arenta. Finna al 1963 l'ha ospitaa anca la Biblioteca de Bagg, che poeu a l'è stada spostada in d'on edifizzi noeuv faa su del Fabi Mell.

In del 1980 a l'è descovert on tunnel de conligament in tra el Castell de Cusagh e la Badia de Santa Maria Rossa in Cusagh, donada del Bernabò Viscont ai religios: Di ducument e di personn sostegnen che 'l tunnel el rivass finna al Monestee, e che 'l fuss staa doperaa anca de la Resistenza italiana 'me canton per scond i monizion.

In del 2002 a l'è restaveraa el primm pian e in del 2005 anca la Sala del Cerimonial, la pussee granda e doperada per i cerimoni.

## Galleria di foto

File:Cascina a Baggio (48).jpg|El front de la Cassina
File:Milano cascina Monastero.jpg|El tocch intèrno
File:Cascina a Baggio (51).jpg|I pattuj di Ghisa


## Riferiment
* LombardiaBeniCulturali
* Cascina Monastero di Baggio - Interventi 
* Biblioteca di Baggio 
* Monastero di Santa Maria di Baggio 
* Baggio - Piazza Anita Garibaldi

## Alter progett

## Vos corelaa
*Parch de Bagg
Security Control of Air Traffic and Air Navigation Aids

El **Plan for the Security Control of Air Traffic and Air Navigation Aids**, ciamaa anca **SCATANA** l'è on pian d'emergenza american coordinaa 'n tra el *Ministeri de la Difesa*, la Federal Aviation Administration e 'l ministee di comunicazion che 'l serviss a controllà el traffegh di reoplan in condizion d'emergenza.

Gh'è on pian arent 'me idea in Canada, ciamaa *Emergency Security Control of Air Traffic* (*ESCAT*).

## 11 de settember
El pian l'è staa doperà doma ona volta, e in version modifegada, el 11 de settember del 2001. In pratega, el pian el preved dà el controll del spazzi aerei ai soldaa (NORAD), de fa atterrà tucc i avion e, se vegn ciamada l'emergenza, smorzaa i ausili de navigazion, per evità che on avion nemigh podess doperaj.

In realtà, l'è staa mia doperada pròppi la SCATANA, ma l'è rivà l'ordin del manager FAA Ben Sliney, sigutaa da l'orden dol Minister di Trasport Norman Mineta.

A bon cunt, l'unega vera attivazion de SCATANA gh'è stada per on error, quand al NORAD han caregaa in di Radad on tracciaa de on attacch nuclear, donca gh'è staa l'orden de atterragg, scancellaa subit quand l'è vegnuu foeura l'error.

## Vos corelaa
*Operazion Bindell Giald
*Operazion Skyshield

## Riferiment
*  La procedura SCATANA e il suo uso l'11/9
Edmondo De Amicis

**Edmondo De Amicis** (Oneglia, 21 de otober del 1846 - Bordighera, 11 de marz del 1908) l'è staa on scritor e giornalista italian.
Dopo avè faa el soldaa e avè combattuu in de l'esercit italian in de la Terza Guerra de Indipendenza, l'è deventaa on giornalista e l'ha scrivuu per tanti giornai (per esempi *[[La Nazione]]* de Fiorenza); l'ha anca viaggiaa e scrivuu tanti diari e reportage.
A l'è cognossuu, però, soratutt per avè scrivuu *[[Cuore]]*, vun di romanz pussee cognossuu de la letteradura per bagai in del mond.
Crêuza de mä

**Crêuza de mä** a l'è l'album quell di vundes del cantant genoves Fabrizio De André, vegnuu foeura in del 1984.
El disch, faa insemma cont el Mauro Pagani, a l'è tutt cantaa in lengua ligurina, e con di son tipegh di musegh tradizzionai del Mar Mediterrani (soratutt del Medi Orient). Quella mes'cianza tra stil e coltur diferent l'ha faa diventà l'album vun di primm esempi de la "musega world", che propi in di Agn Vottanta la gh'avaria avuu on gran sucess. Anca per 'sta reson, l'è consideraa vun di disch pussee important del desenni.
## Lista di canzon
Tucc i test hinn del Fabrizio De André, i musegh del Mauro Pagani.
#*Crêuza de mä* - 6:16
#*Jamín-a* - 4:52
#*Sidún* - 6:25
#*Sinàn Capudàn Pascià* - 5:32
#*Â pittima* - 3:43
#*Â duménega* - 3:40
#*D'ä mê riva* - 3:04
Servizzi ferroviari metropolitan de Turin

El **servizzi ferroviari metropolitan de Turin** (SFM) a l'è on sistema de strapòrt publegh local de l'area metropolitana de Turin coordenaa da l*Agenzia Mobilità Metropolitana Torino* e finanziaa da la Region Piemont.

La red, che a l'è componnuda da 7 lign gestii da *[[Trenitalia]]* e dal *[[Gruppo Torinese Trasporti]]*, la ofre on conligament intra la cittaa de Torino cont i center de la sò area metropolitana e i center di provinz de Cuni e Ast, inscì che da fà deventà possibel corrispondenz cadenzaa cont i tren del servizzi ferroviari regional (SFR Piemonte), i tren de longa-distanza e i tren alta velocitaa, i servizzi inter-urban de la Provincia de Ast, Cuni e Turin, la metropolitana de Turin, la red di tram de Turin e la red di corrier de la capitala.

El center del servizzi a l'è 'l passant ferroviari, ona galeria che la traversa la cittaa da nòrd a sud denter la qual ghe vann i lign ferroviari che, insemma, a riven a avè ona freguenza de vòtt menut in di or de ponta.

I orari a hinn tucc cadenzaa e simmetrigh.

## Red
La red suburbana a l'è componnuda de 6 lign:

### Linia 1

### Linia 2

### Linia 3

### Linia 4

### Linia 6

### Linia 7

## Ligamm de foeura
*  
*  
*
Metropolitana de Londra

La **metropolitana de Londra** (in ingles: ***London Underground***) a l'è la pussee vegia red metropolitana del mond, la pussee longa de l'Europa e la segonda del mond cont ben 460&nbsp;km de linia autonoma, di quaj el 45% a hinn dent di galerï sotterani, battuu domà di 537,4&nbsp;km de la pussee noueva red de Seul.

La metropolitana de Londra, che a l'è gestida da la societaa *[[Transport for London]]* (TfL), a l'è stada inaugurada el 10 de sgenee del 1863 e la cunta 382 stazion che se troeuven in tutt el territòri de la Granda Londra. La velocitaa media commerciala di treni (compres i fermaa) a l'è de 33&nbsp;km/h. El gestor el stima che ògni treno de la metropolitana el corr per circa 123.600&nbsp;km a l'ann (pari a circa trii gir sora la circonferenza de la Terra).
I intrad registraa ògni ann a hinn circa 1.073.000.000, menter se se cunten domà i passegger di per lor, el numer a l'è de circa 28 milion.

La metropolitana de Londra la vegn comunement ciamada di gent che la dopera *The Tube* ("El Tubo") per la forma di sò galerï, a sezion circolara.

## Red
La red metropolitana de Londra a l'è componnuda de vundes lign:

## Nòt e alter progett



## Vos corelaa
*Overground de Londra
*Tramlink (Londra)
*Thameslink
*Docklands Light Railway

## Ligamm de foeura
*  Transport for London - Sito ufizial cont piantin
*  
*  
*  
*  
*  
*
Progett Bojinka

El **Progett Bojinka** l'è staa on progett terrorista dol Ramzi Yousef, ligaa a l'Al-Qaeda che 'l voreva fa s'cioppà di reoplan american.

## Storia
Ramzi Ahmed Yousef, nevod del Khalid Sheikh Mohammed, quell che l'ha ideaa i attetaa del 11/09/2001, el voreva anca lu fà borlà giò i dò torr, e l'ha provaa a fall, in del 1993.

El FBI l'ha arrestaa tucc i organizzador del attentaa, ma minga 'l Yousef, che l'è 'ndaa in di Filippin, indoa che gh'era ona cellula importanta de l'Al-Qaeda, e indoa gh'era anca el sò barba.

I dò han scominciaa on pian che 'l voreva fà s'cioppà 11 voi de linea american. L'ideja l'era de portà in di reoplan de la nitroglicerina, fa su la bomba, mettel sota al cadreghin e andà giò.

I terrorista han pensaa anca a di olter soluzzion, se la prima la fodess impossibil. I idej even:
*Impienì di Cessna de esplosiv e mandai in del territori american e fai s'cioppà
*Coppà el Papa in de la soa visita in di Filippin.

A la fin, el pian numer 1 l'è ndaa innanz ben, e donca el 11 de dicember del 1994 el Yousef l'ha deciduu de fà ona proeuva importanta. L'è saltaa su in d'on vol de la Philippine Airlines, che 'l andava a Tokio, ha l'ha mettuu la soa bomba e l'è 'ndaa giò. La bomba l'è s'cioppada, l'ha coppaa on passeggee, ma el reoplan l'è rivaa istess a atterrà ad Okinawa in emergenza.

Però, a gennar del 1995, ses dì prima de la visita del papa Giovan Paol II, in del appartament indoa che la cellula de terrurist la conservava material per fabricà di esplosiv, von di sostanz l'ha ciappaa foeugh e l'è taccaa on incendi che l'ha ciamaa l'attenzion de la polizia. I investigazzion che hinn staa fà i hann portaa a l'arrest del so jutant, ma el Ramzi Yousef l'è rivaa a scappà in Pakistan.

## Riferiment
* Operazione Bojinka e 11 settembre: verità e misteri
Pass de Pino Hachado

El **Pass de Pino Hachado** (spagnoeu: *Paso de Pino Hachado*) a l'è on giov de montagna, che 'l collega el Cile (Araucanía) con l'Argentina (Neuquén). El se troeuva in di Ande, a 1.884 meter sora el nivell del mar.

## Referenz
MeLA

El **MeLA** (acronim de **Me**tropolitana **L**ingera **A**utomatiga) a l'è on sistema ettometrigh de Milan del tipo spostator de gent che 'l fà on conligament navetta intra la stazion de la metropolitana de Cassina Goeubba de la linia M2 e l'ospedaa San Raffaee de Milan. A l'è staa inauguraa el 12 de luj 1999 e a l'è dal dì istess che 'l laora.

La tecnologia a l'è de la societaa *Poma Italia*, incoeu *Agudio*. A l'è gestii da l'ATM.

## Caratteristigh tecnigh
El MeLA a l'è faa da domà ona via esercitada a "spoeura", che 'l voeur dì che 'l gh'è on convoj di per luu che 'l va inanz e indree intra i stazion de Cassina Goeubba e 'l San Raffaee. Ògni convoj el pò vess faa-sù da vuna a trii vittura, ògniduna con:
* ona porta viaggiator automatiga e ona de servizzi;
* on citòfon d'emergenza conligaa cont la sala operativa de Cassina Goeubba;
* duu batterï per l'alimentazion di servizzi che gh'hinn de sora;
* 40 pòst di quaj 12 a hinn per setass-giò;
* duu impiant de ventorament e rescaldament indipendent.

La stazion de Cassina Goeubba la se troeuva sora la superficia e a l'è conligada, in del pian de sora, cont la stazion che gh'ha el nomm istess de la linia M2 de la metropolitana grazie a on sora-pass pedonal. Semper chì se troeuven i òrghen de trazion e l'ofizzina de manutenzion, menter al pian de sotta el se troeuva el center de contròll gestii da l'ATM. La stazion del San Raffaee a l'è, invece, sòtta-terra e chì se troeuven i òrghen per el giust mantegniment de la tension de la funn e 'l center de sora-vision automatiga per el contròll de la trazion.

L'impiant a l'è longh in total 682 meter e la velocitaa massima che a l'è permettuda a l'è de 35&nbsp;km/h.

I veicol gh'hann di roeud gommaa cont assa orizzontala e verticala, respettivament pòrtant e de guida, i quaj insisten sora di piaster soeul.

## Servizzi
Per doperà el conligament chì se gh'ha de comprà on Biliett apòsta, che, incoeu, el costa €&nbsp;1,30 e 'l var per domà duu cors, faa enter 24 or. Tucc i alter Biliett ATM e i abbonament riegonaj a hinn minga varid. El Biliett el se pò comprà pasmà tucc i vendiroeu autorizzaa putost che cont i machinett che a se troeuven in di duu stazion de la MeLa.

I orari de servizzi de la metropolitana automatiga chì a hinn da i ses or de la matinna a l'ona de la nocc, tucc i dì de la settimanna.

## Fotografii

File:funitrazione.jpg|Funn de trazion ponuu sotta i guid.
File:collegamentohsr2.jpg|Conligament pedonal intra la stazion de la linia M2 e la MeLA.
File:ingressohsr.jpg|Intrada in de la stazion sotterania pasmà l'ospedaa San Raffaee.
Fermata_San_Raffaele_MeLA.jpg|Varch d'intrada pasmà i stazion: per intraa el se gh'ha de avè el Biliett apòsta.


## Nòt e alter progett



## Ligamm de foeura
*  Sito ufficiale ATM
Stazion del servizzi ferroviari suburban de Milan

Chest chì a l'è l**elench di stazion del servizzi ferroviari suburban de Milan**, che 'l mett-dent tutt i stazion e i fermaa che, al 2016, a hinn attiv putost che preveduu e che a hinn servii di lign S, gestii dal *[[Trenord]]*. La pupart di chest stazion chì a se troeuven in de la Lombardia occidentala.

## Stazion e fermaa attiv
La tabella la fa vedè el nomm de ògni impiant, i servizzi che 'l serven, el comun indue 'l se troeuva la stazion, la datta de la prima avertura, el tipo e i interscambi che gh'hinn.

**Significaa**

## Nòt
Renzo Piano

El **Renzo Piano** (, ) l'è 'n Architet e politegh italian, Senator a vita dal 2013 per i sò merit e nominaa del President Napolitano.
Elena Cattaneo

L**'Elena Cattaneo** (Milan, 22 ottober 1962) l'è 'na scienziata italiana, Senatora a vita dal 2013 per i sò merit e nominada del President Giorgio Napolitano.
Val Magrera

La **Val Magrera** l'è ona vall prealpina de la Lombardia, per la precision in del Triangol Larian.
A l'è ona valletta piscinina e ben urbanizada: la se troeuva in tra el Lagh de Comm e 'l Lagh de Non, e l'è strengiuda in tra i scimm di Colonghei, del Corniscioeu, del Barr e del Moregall.
A gh'è dent i paes de Malgraa, Civaa e de la Vall (tucc in provincia de Lecch). L'è traversada de tanti riaa, tant 'me el Tosc, l'Infern e 'l Tort.
Metropolitana de Berlin

La **metropolitana di Berlin** (in todesch ***U-Bahn Berlin***, che a l'è 'l nòmm cort per *Untergrundbahn*) a l'è la red de strapòrt rapid che la serv la cittaa de Berlin. Dervida in del 1902, la red a l'è compònnuda de des lign, la serv pussee de 170 stazion e a l'è longa 146,3&nbsp;km, di quaj l'80% a hinn sòtta-terra.

La metropolitana, insemma a la ferrovia svelta urbana, la costituiss ona red ferroviaria urbana denter la capitala todesca (estenduda per 482 km), e la forma, cont la *S-Bahn* istessa e cont i sistem de strapòrt del *MetroBus* e del *MetroTram*, l'assa portanta del strapòrt publigh berlines (l'insci ciamaa *Schnellnetz*). La societaa *[[Berliner Verkehrsbetriebe|BVG]]* a l'è 'l gestor de la metropolitana, oltra che del *MetroBus* e del *MetroTram*.

## Red
La red metropolitana de Berlin a l'è componnuda de des lign:

## Stòria
### Cronòlogia del desvilupp de la red

Desvilupp de la red in di agn



## Nòt e alter progett

 

## Bibliografi
* Christoph Brachmann: "*Licht und Farbe im Berliner Untergrund / U-Bahnhöfe der klassischen Moderne*" - Gebr. Mann Verlag, Berlino 2003, ISBN 3-7861-2477-9
* Biagia Bongiorno: "*Die Bahnhöfe der Berliner Hoch- und Untergrundbahn*" - Herausgegeben vom Landesdenkmalamt Berlin. Imhof Petersberg 2007, ISBN 978-3-86568-292-5

## Ligamm de foeura
*   
* 
* 
* 
*
Servizzi feroviari metropolitan de Bologna

El **servizzi ferroviari metropolitan de Bologna** (SFM) a l'è ona red de servizzi ferroviari a caratter suburban a freguenza alta cont orari cadenzaa longh ona quaj linia ferroviaria che vann vers e vann a travers la cittaa de Bologna.

La red, che a l'è componnuda da 8 lign gestii de Trenitalia Tper, la offriss on conligament intra la cittaa de Bologna cont i center de la sò provincia e i center di provinz de Modena e Ferrara.

## Red
La red suburbana a l'è componnuda de vòtt lign:

### Linia S1

La linia S1 la conliga Porretta Terme (ramm A) a San Benedetto Sambro-Castiglione Pepoli, cont el noeud principàl de Bologna Centrala. 

L'è doperada la ferrovia Porrettana, parzialmente a dobbi binari, e la Direttissima Bologna-Fiorenza, intregament a binari dobbi. Tucc e dò i lign a hinn elettrificaa.

El servizzi el moeuv 4'000 personn al dì in sul ramm B.

### Linia S2

La linia S2 la conliga Vignola (ramm A) a Portomaggiore (ramm B) con passagg per Bologna e la percorr di binari dedicaa senza interferì cont i alter servizzi.

La dopera di innest in su la ferrovia Porrettana tolt de 'na veggia tramvia. La linia, a binari unich elettrificaa, a l'è gestida de FER e la moeuv 6'500 personn in sul ramm A e 8'000 in sul ramm B.

### Linia S3

La linia S3 la conliga Bologna a Poggio Rusco in 50 menut in su la ferrovia Bologna-Verona, intregament elettrificada e a dobbi binari.

El servizzi el moeuv circa 11'000 personn al dì.

### Linia S4

La linia S4 la conliga Ferrara (ramm A) a Imola (ramm B) passand per Bologna in 80 menut. La dopera per el ramm A la ferrovia Bologna-Venezia e per el B la ferrovia Adriatica.

El servizzi el moeuv 11'000 personn in sul ramm A e 6'700 in sul ramm B.

### Linia S5

La linia S5 la conliga Bologna a Modena in mezz'ora cont la ferrovia Milan-Bologna, intregament elettrificada e a binari dobbi. El moeuv circa 6'000 personn al dì.

## Nòt e alter progett



## Ligamm de foeura
*  
*
Stazion de la metropolitana de Milan

Chest chì a l'è l**elench di stazion de la metropolitana de Milan**, che 'l mett-dent tutt i fermaa che, al 2016, a hinn ativ putost che preveduu e che a hinn servii di lign M, gestii dal *[[ATM (Milan)|ATM]]*. La maggior part di chest stazion chì a se troeuven dent el comun de Milan.

## Stazion dervii
La tabella la fa vedè el nomm de ògni impiant, i servizzi che 'l serven, el comun indue 'l se troeuva la stazion e la zona (domà se 'l comun a l'è Milan), la datta de la prima avertura, el tipo e i enterscambi che gh'hinn.

*In azzurr a hinn i stazion de enterscambi cont i lign [[Servizzi feroviari suburban de Milan|suburban]], regionaj e nazionaj.*

## Nòt


## Ligamm de foeura
*  
*  
*
Metropolitana de Glasgow

La **metropolitana de Glasgow** (in ingles: *Glasgow Subway*; dal 1936 al 2003: *Glasgow Underground*, e prima anmò *Glasgow District Subway*) a l'è el sistema de treni svelt de la cittaa de Glasgow, in Scòzia. Inaugurada el 14 de desembre 1896, a l'è compònnuda da domà ona linia circolara de 15 stazion cont convòj de trii vagon che origenariament andaven cont on sistema a cav (comè i *[[Tram a cav|Cable cars]]* de San Francisco) ma elettrificaa intra i primm mes del 1935 (chej in sens anti-orari) e la fin de l'ann istess (chej ne l'alter sens).

La metropolitana de Glasgow a l'è la terza red pussee veggia del mond depos quej de Londra e Budapest.

Dal 1950 i vagon, origenariament coloraa cont el color cavolatt e poeu bianch e ross, a hinn staa tutt pituraa de ross, el color istess doperaa per i corrier de Londra. Intra el 1977 e 'l 1980, tuta la red a l'è stada serada per vess fada pussee moderna.

## Red
La red metropolitana de Glasgow a l'è componnuda domà de ona linia:

## Ligamm de foeura

* 
*
Gavazz

**Gavazz** (italian: *Gavazzo*) l'è una località del comun milanes de Medeja, che la se troeuva a nord est del center comunal, in su la strada che la va a Paù. A l'è stad un comun indeperlu, fina al 1809, quand che 'l s'è ligad al comun de Bustighera e in del 1811 a quell de Medija, ma nel 1816 el torna otonom, ligad a la frazzion de Mombret, e in del 1849 a Mercugnan, e a la fin part del comun de Medija in del 1869. Incoeu la gh'è restada domà la cassina.

Al temp di piev a l'era denter a la Piev de San Giulian. La gh'era una geseta, forsi de origen longobarda, dedegada ai sant Michee, Giulian e Peder, atestada in del *[[Liber notitiae Sanctorum Mediolani]]*, poeu destrugada.

In del 1751 in del comun viven 65 persone, in del 1805, la popolazzion l'era de 69 persone.

## El nom
Gavazz el podaria vegnì del latin *gavatium*, o ben un brich, un sit pussee volt. Un'oltra ipotesi l'è quella che la faria vegnì el nom de l'espression *Gabasso* (de *gabbo*, cioè la pianta de sares cont i ram tajad, pianta che la vegniva metuda a lat di ronsge). Un'ultema ipotesi l'è quella de una radis pre-romana, etrusca o celtega: *gab*, o ben rial. 

## Bibliografia
* *La Chiesa Parrocchiale di Triginto - Mediglia: Una Chiesa il suo popolo e la sua storia*, Rinaldo Perversi, Mediglia, 1995
* *Storia di Mediglia*, Sergio Leondi; dtampato da Roberto Gradella, Peschiera Borromeo, 2011

## Ligam de foeura
*Cassina de Gavazz
*Gavazz in su *Lombardia beni culturali*
Carpianell

**Carpianell** (italian: *Carpianello*) l'è on quarter del comun milanes de San Giulian.
El se troeuva a nord-ovest del center comunal, in su la riva del Lamber.
A l'è staa on comun indeperlù fina al 1841, quand che l'è staa taccaa a Zived. Al temp di piev a l'era denter a la Piev de San Giulian.
Ravell

***[[Ravell (Bairaa)|Ravell]]** (it. *Ravello*), frazion de Bairaa.
***[[Ravell (Parabiagh)|Ravell]]** (it. *Ravello*), frazion de Parabiagh.
***[[Ravell (Rescaldina)|Ravell]]** (it. *Ravello*), frazion de Rescaldina.
Elisha Cuthbert

**Elisha Cuthbert** nassüda a Calgary, Alberta; el 30 de november del 1982. L'è ona atris e mudela canadesa.
Dò Man

I **Dò Man** hinn on rosc de scimm di Prealp Bergamasch.

Leonardo da Vinci raffigura el Monte Due Mani nel Codice Windsor (Fogli 12410) e el Pizzo dei Tre Signori indré a i so strada, che se ritrovano simili anca su ’l fogh del Codice Resta de Leonardo da Vinci.

A l'è ona montagna de la Valsasna, che la se troeuva propi de soravia a Lecch. La se ciama inscì perchè la gh'ha des pizz piscinitt, che paren i did de dò man. El pont pussee volt a l'è a 1.666 meter sora el nivell del mar.
ExoMars

**ExoMars** l'è 'n progèt svelöpàt de l'Agensìa Spasiàla Europèa (ESA) en colaborasiù col la Agensìa Spasiàla Federàla Rusa per mandà sö Marte 'na sonda che restarà 'n òrbita, 'na sonda che g'ha de aterà restà fìsa e dò esploradùr (rovers) che farà dele resérche per troà tràse de vìta pasàda o prezènte sö Marte. Chèsta misiù la fà part del Programa Aurora Europeo e la g'harà 'n cóst de 850 miliù de Euri.

## Misiù

ExoMars l'è 'n progèt furmàt de dò misiù, töte dò co l'obietìf de sercà tràse biològiche sö Marte.

La prima misiù l'è stàda lanciàda del cosmòdrom de Bajkonur, conden vetùr Proton-M, ai 14 de mars del 2016, e la comprènt el *Trace Gas Orbiter* (TGO), dotàt de strümèncc per analizà i gas atmosférich e fà la mapadüra de le sò fóncc, e 'l lander *Schiaparelli*, che farà de demostradùr de tecnologìa per l'entràda endel'atmosféra e l'ateràgio söl söl marsià. El sit che gh'è stat catat fò per l'ateràgio l'è el Meridiani Planum.

Alimentàt a baterìe, *Schiaparelli* el funsiunarà per quàter *[[Sol (astronomia)|sol]]*. Dòpo che el *Schiaparelli* el se smorsarà, el TGO el doprarà l'aerofrenàgio per circolarizà la sò òrbita a 'na 'na altèsa de 400 km endel córs de sèt més, el 'l cuminciarà la sò misiù scientifìfica principàla e 'l restarà atìf alméno 'nfìna al 2022.

La segónda misiù la vegnarà lanciàda de Bajkonur conden Proton-M endel 2018, e la cunsistarà de 'n mòdulo de ateràgio fat sö perlopiö de la società rùsa Lavočkin a pàrter dei dati che la *Schiaparelli* la mandarà sö la Tèra, e la portarà sö Marte en rover ESA endel més de zenér del 2019. La deciziù del sit de ateràgio la sarà ciapàda en bàze ai dati mandàcc del TGO; i candidàcc i sarès Ia Mawrth Vallis, l'Oxia Planum, l'Hypanis Vallis, e l'Aram Dorsum. Töcc i sicc selesiunàcc i se tróa endela zòna equatoriàla, i è geologicamènt antìchi e i pórta i sègn de 'na prezènsa pasàda de àiva al stat lìquit. La decisiù finàl la sarà ciapàda endel 2017.

El rover, alimentàt de cèle fotovoltàiche el sarà bù de müìs deperlü sö la superfìce de Marte, el farà anàlizi geològiche e biochìmiche per determinà la formasiù de le préde arènt a la superfìce e sercà tràse de vita prezente o pasàda. I dati catàcc sö i sarà mandàcc sö la Tèra dò ólte al *sol* per mès del *Trace Gas Orbiter*.

La düràda preventivàda de la misiù l'è de alméno sèt més con spostamèncc de alméno 70 meter ògna *sol* e la g'harès de catà sö alméno 17 campiù de préda.

## Riferimèncc
ESA

La **Agensìa Spasiàla Europèa** (en inglés: **European Space Agency**, en fransés: **Agence spatiale européenne**; breviada **ESA**) l'è 'na organizasiù internasiunàla dedicada a l'esplorasiù spasiàla, con 22 stacc mèmber. L'è stàda constitüìda ai 31 de magio de 1975. Ghe laùra presapóch 2000 persùne (sènsa cöntà i apaltàcc) e la g'ha 'n portafòi anöàl de 4.282 miliù de Euri per l'an 2013. La sede principala de l'ESA l'è a Parìgi, ma le sò strütüre i è en gran part decentralizàde.

## Riferimèncc
McDonald's

La **McDonalds** l'è ona azienda de restorazion rapida americana, spantegada in tutt el mond.

## Vos corelaa
* Burger King
* Indes del Big Mac
Badia de Marmond

La **Badia de Marmond** l'è ona badia cistercensa che la se troeuva in del comun de Marmond, in de la Bassa milanesa.
L'è la quarta badia cistercensa fondada in Italia, e la prima de la Lombardia. Nassuda in del 1134, hann scominciaa a fàlla su in del 1184, per fenì i ultem lavor domà in del 1926. Al contrari de olter badii italiann, la badia de Marmond l'è 'l primm esempi de badia fada giamò cont on pien stil gotegh.
Sol (astronomia)

El tèrmine **sol** l'è dopràt en astrunumìa, e 'n particolàr dei tècnich de la NASA, en riferimènt a le misiù sö Marte, col significàt de "en dé solàr de Marte". Sö la Tèra en dé el düra presapóch 24 ùre, envéce sö Marte el dé solar, ciamàt sol, el düra 24 ùre, 39 minücc e 35.244 segóncc.
Badia de Viboldon

La **Badia de Viboldon** la se troeuva in del paes de Viboldon, frazzion del comun de San Giulian, in de la Bassa milanesa.
Per la soa bellezza e i sò afresch del Tresent, l'è considerada vuna di compless medievai pussee important de la Lombardia.
## Storia
I hann cominciada a fàlla su in del 1176, per poeu finìlla e consacràlla in del 1348. La partegniva a l'orden religios di Umiliaa (orden sopress ai temp del Carlo Borromee), per poeu passaa ai Olivetan. Dopo de la sopression de l'orden per man del governa austriegh, l'è restada bandonada per tanti agn. In del 1940 el cardinal Ildefonso Schuster el ghe l'ha dada a on rosc de monegh benedettinn.
Badia de Mirasô

La **badia de Mirasô** la se troeuva a Oeuvera, località Mirasô, in de la Bassa milanesa.

## Storia
Fondada in del XIII secol e consacrada in del XV secol, l'era vuna di tanti cassinn-badii de l'orden di Umiliaa, che l'hann tegnuda fina al 1582 (l'ann de la sopression de l'orden). Poeu l'è passada ai Olivetan, e poeu al Senad. El Napoleon el ghe l'ha fidada a la ministrazzion de la Cà Granda, che l'ha contribuii a fà i lavor de rangiament de la struttura in del 1981. In del 2013 gh'è tornaa a viv on orden religios, cioè i fraa premostratens.

## Alter progett
Barzoeula

**Barzoeula** l'è ona frazzion del comun de Angera, in de la Provincia de Vares.
El paes el se troeuva a nord-est del center comunal, invers a Cadrezzaa.
L'è stada on comun indipendent fina al 1928. Al temp di piev a l'era denter a la Piev de Angera.
Gazàne (Prezéi)

**Gazàne** l'è 'na frasiù del cümü de Prezéi, en Val Sabia, Pruvìncia de Brèsa. L'è la frasiù che se tróa piö delóns del cèntro comünàl che l'è la frasiù de Sotacastèl (en pér de chilòmetri). La se tróa a 343 méter sùra 'l leèl del mar e la g'ha presapóch 500 abitàncc.

La fà paròchia de per sò cönt e la sò céza l'è dedicàda a San Mighél Arcàngel.

L'economìa de Gazàne l'è sustignìda de divèrse uficìne e laboratóre de artigià. L'è séde de 'na pìsta de motocròs endóche se cór apò a gàre 'nternasiunài.
Gazàne (Breó)

**Gazàne** l'è 'na frasiunsìna del cümü de Breó, en Pruvìncia de Brèsa. La se tróa póch delóns del cèntro comünàl, sö la stràda che de Breó la mìna a San Gioàn de Polàen. Ensèma co la contràda de San Zenù (endoche gh'è la céza parochiàla) le fùrma el cör del nùcleo abitàt principàl de Breó.
Gazàne (Roè)

**Gazàne** l'è 'na frasiù del cümü de Roè, en Val Sabia, Pruvìncia de Brèsa. La se tróa a presapóch en chilòmetro a est del sò cèntro comünàl.

La fà mìa paròchia ma la g'ha 'na céza susidiària de chèla de San Pietro in Vincoli de Roè Olsà, dedicàda a San Gioàn Apòstol.
Gazàne

**Gazàne** l'è el nòm de divèrse frasiù e località de la Pruvìncia de Brèsa:
* **[[Gazàne (Prezéi)|Gazàne de Prezéi]]**
* **[[Gazàne (Roè)|Gazàne de Roè Olsà]]**
* **[[Gazàne (Breó)|Gazàne de Breó]]**
* **[[Gazàne (Sülsà)|Gazàne de Sülsà]]**
Bogianen

**Bogianen**  l'è ona manera de dì tipega piemontesa. La se riferiss a ona persona che la supera i difficoltà con determinazion.

## Origin
Probabilment la gh'ha origin da la Battaja de l'Assieta, quand 4800 soldaa autro-piemontes han combatuu, dré a di murett, per fermà 40000 soldaa frances, el 19 de luj del 1747. El comand piemontes ha dii al comandant Giovanni Battista Cacherano di Bricherasio che 'l podeva andà in di posizzion pussee de favor. Lu ha responduu in piemontes: "Dite a Turin che da sì nojàutri i bogioma nen", e a la fin i piemontes han vengiuu, e la fras l'è rimasta per definì la fòrza di piemontes.
Da grande sarai fr**io

**''Da grande sarai fr**io** *</span></span>a l'è on singol del cantautor [[Itàlia|talian]] [[Immanuel Casto]], el segond estraa da l'album in studi vott *The Pink Album* e publicaa el 18 de settember 2015.

== La canzon ==
Scrivuu dal Casto istess insemma al Fabi Canino, *Da grande sarai fr**io *la cunta la stòria d'on bagai che in de l'etaa madura se scovreraa vess omosessual, disend a travers la fras de la fin «*ci sono passato''» (in lombard: "ghe son passaa") che se tratta anca d'on bran auto-biografigh..

## Video musegal
Il video musegal, dirigiuu da l'Immanuel Casto e dal Filo Baietti, a l'è staa publicaa el 17 de settember 2015 e ha comè protagonista domà el cantautor che, inanz a on sfond negher, el scompiss e 'l re-compariss pussee voeult cont di abit divers..

## Tracc

## Formazion
* Immanuel Casto – vos
* Keen – strumentazion, produzion
* Micaela Ester Perardi – vos giontiva
* La Vergine d'Orecchie – còr
* Cristiano Sanzeri – produzion, missagg
* Alessandro Vanara – masterizzazion

## Nòt


## Ligamm de foeura
*  Da grande sarai fr**io, su Discogs, Zink Media.
Vidi d'ingress

El **vidi d'ingress** (ciamaa despess **visa**, dal latin **charta visa**, carta che l'è stada vista) l'è on permiss che on paes el dà a on forestee de 'gnì dent per on temp e on motiv determinaa. In d'on quaj paes gh'è anca el vidi de sortida, per andà foeura dal paes.

De solit el vidi a l'è daa de n' Official de l'Immigrazion a la frontera, ma al di d'incoeu on poo de paes domanden de avegh el vidi prima de andà in del paes. 

Soviet exit visa.jpg|Vidi de sortida temporanea de l'URSS
Soviet Exit Visa Forever.jpg|Vidi per quej ch'han perduu la cittadinanza soviedega e pòden andà via per semper


## Forma
Incoeu i vidi hinn di tesseritt, asquas semper taccaa al Passaport, che l'è daa de ona Imbassada o on Consolaa.

Normalment gh'è dent:
*L'utorità che l'ha relassaa
*La data del relass
*Ona durada del soggiorn
*La validità del vidi
*Ona motivazzion

In d'on quaj paes gh'è anca ona limitazzion al territori: Per esempi on vidi frances el pò riferiss domà ad ona Collettività d'oltre mar e 'l vidi cines el permett mia de andà in Tibet.

## Tip de vidi
A vardà i divers paes, pòdom avegh on elench general di vidi emettuu:
*Vidi de transit, che 'l serviss a passà per rivà in d'on olter paes.
*Vidi de turista, per quej ch'i van in vacanza o in visita
*Vidi de lavorà, per quej ch'i voeuren lavorà in del territori
*Vidi de student, per quej ch'i studien
*VIdi da giornalista
*Vidi de matrimoni, per quej ch'i voeuren sposass cont el cittadin del paes

## Eccezzion e motivazion de rifiut
El serviss minga semper el vidi, ad esempi i cittadin de l'Union Europea pòden girà liberament in tutta l'Union. Tra l'alter, i forest i gh'han de ciappà domà el vidi de on paes (despess quell de ingress) e 'l val in tutt i paes de Schengen.

Despess i paes pussee important fan di accord cont i olter paes per permett ai sò cittadin de andà senza el vidi.

I vidi pòden vess anca rifiutaa, i motivazion pussee classich hinn:
*Se l'è fallaa el tip de domanda (vun che 'l domanda on vidi turistegh per lavorà, per esempi)
*Se 'l gh'ha di caregh pendent o l'è staa condannaa per di violazion de la legg.
*Se gh'è on ris'c per la sicurezza nazionala
*Se gh'hinn di rapport gram tra i paes (per esempi Israel e la Siria)

## Vos corelaa
*Passaport